CELEX: 62019TN0803
Language: el
Date: 2019-11-19 00:00:00
Title: Υπόθεση T-803/19: Αγωγή της 19ης Νοεμβρίου 2019 – etc-gaming και Casino-Equipment κατά Επιτροπής

10.2.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 45/80
            
         
      Αγωγή της 19ης Νοεμβρίου 2019 – etc-gaming και Casino-Equipment κατά Επιτροπής
      (Υπόθεση T-803/19)
      (2020/C 45/66)
      Γλώσσα διαδικασίας: η γερμανική
      
         Διάδικοι
      
      
         Ενάγουσες: etc-gaming GmbH (Βιέννη, Αυστρία) και Casino-Equipment Vermietungs GmbH (Βιέννη) (εκπρόσωπος: A. Schuster, δικηγόρος)
      
         Εναγόμενη: Ευρωπαϊκή Επιτροπή
      
         Αιτήματα
      
      Οι ενάγουσες ζητούν από το Γενικό Δικαστήριο:
      
                  —
               
               
                  να υποχρεώσει την Ευρωπαϊκή Ένωση, εκπροσωπούμενη από την Ευρωπαϊκή Επιτροπή, να αποκαταστήσει τη ζημία ύψους 110 836 927,73 ευρώ την οποία προκάλεσε παράνομα και υπαίτια στην περιουσία των εναγουσών καθόσον παρέλειψε να θεσπίσει, όπως επιβαλλόταν, ένδικο βοήθημα υπό την έννοια των άρθρων 6, παράγραφος 1, και 13 της ΕΣΔΑ και του άρθρου 47 του Χάρτη των Θεμελιωδών Δικαιωμάτων της Ευρωπαϊκής Ένωσης (στο εξής: Χάρτης)·
               
            
                  —
               
               
                  επικουρικώς, να υποχρεώσει την Ευρωπαϊκή Ένωση, εκπροσωπούμενη από την Ευρωπαϊκή Επιτροπή, να αποκαταστήσει καταρχήν τη ζημία την οποία προκάλεσε παράνομα και υπαίτια στην περιουσία των εναγουσών καθόσον παρέλειψε να θεσπίσει, όπως επιβαλλόταν, ένδικο βοήθημα υπό την έννοια των άρθρων 6, παράγραφος 1, και 13 της ΕΣΔΑ, και του άρθρου 47 του Χάρτη, καθώς και τη μελλοντική περαιτέρω ζημία·
               
            
                  —
               
               
                  να καταδικάσει την Ευρωπαϊκή Ένωση, εκπροσωπούμενη από την Ευρωπαϊκή Επιτροπή, στα δικαστικά έξοδα.
               
            
         Λόγοι και κύρια επιχειρήματα
      
      Η αγωγή στηρίζεται στον εξής λόγο:
      Η παράλειψη της Ένωσης να υλοποιήσει τις επιταγές της ΕΣΔΑ και του Χάρτη για τη θέσπιση ενός αποτελεσματικού ενδίκου βοηθήματος προκάλεσε στις ενάγουσες κατά τρόπο παράνομο και υπαίτιο ζημία ύψους τουλάχιστον 110 836 927,73 ευρώ. Η ζημία αυτή συνίσταται στο ότι οι ενάγουσες, ελλείψει ενδίκου βοηθήματος που να παρέχει τη δυνατότητα επανεξέτασης της μη υποβολής προδικαστικού ερωτήματος στο Δικαστήριο από τα υποχρεούμενα προς τούτο εθνικά δικαστήρια, δεν είχαν νομικώς τη δυνατότητα να διασφαλίσουν την επικράτηση του ενωσιακού δικαίου και συνεπώς τη μη εφαρμογή, λόγω υπέρτερης ισχύος του εν λόγω δικαίου, των εθνικών φορολογικών κανόνων του νόμου περί τυχηρών παιγνίων, οι οποίοι οδηγούν σε φορολογικές υποχρεώσεις πολλαπλάσιου ύψους από τον πραγματοποιηθέντα κατά το ίδιο χρονικό διάστημα κύκλο εργασιών.